kardosdrur/scandi-wiki huggingface dataset:
Fennoskandinavien

Fennoskandinavien er et geografisk begreb som benyttes til at beskrive den nordlige del af Europa. Området omfatter den skandinaviske halvø (Norge og Sverige), Finland, Kolahalvøen og Karelen i Rusland. Geologisk er det præcis det samme som  det Baltiske Skjold, uden at det må forveksles med den Svekofenniske provins i det skjold.

Området som sådan er i realiteten en halvø, som i øst er landfast med det kontinentale Rusland, i nord grænser det op mod  Hvidehavet og Barentshavet, mod syd mod Østersøen, med  den Finske bugt, Botniske Bugt, samt Kattegat og Skagerrak, og i vest grænser det op mod Nordsøen og Norskehavet. Når man refererer til den nordligste del af Fennoskandia, mener man gerne det område som kaldes Nordkalotten.

Fennoskandinavien som begreb er først og fremmest velegnet til at beskrive og definere forhold, hvor de politiske grænser er uvigtige, for eksempel indenfor kultur, biologi, geologi og arkæologi eller lignende.

Indenfor geologien benyttes begrebet om den del af jordskorpen, som dette området og dele af Østersøen hviler på. Det sædvanlige engelske navn for dette geologiske område er the Baltic Shield. Ortogneis er fundet øst for Jarfjorden i Sør-Varanger.

I kulturel sammenhæng vil Fennoskandinavien mere eller mindre være et synonym for Norden, ofte benyttet for at understrege den nære samhørighed  mellem de finske, samiske og skandinaviske folk og kultur.

Henvisninger

Eksterne henvisninger
Geological Map of the Fennoscandian Shield 

Geologiske beskrivelser
Europas geografi
Skandinavien
Scottish Football League 1896-97

Scottish Football League 1896–97 var den syvende sæson af Scottish Football League og dermed også det syvende skotske mesterskab i fodbold. First Division havde deltagelse af ti hold, der spillede en dobbeltturnering alle-mod-alle. Divisionen blev vundet af Heart of Midlothian FC, som dermed vandt Scottish Football League for anden gang.

Resultater

First Division 

Siden sidste sæson var et af divisionens hold blevet udskiftet. Dumbarton var ikke blevet genvalgt, og de var blevet erstattet af Abercorn.

Op- og nedrykning 

Op- og nedrykning mellem First og Second Division blev afgjort ved afstemning mellem de tre lavest placerede hold i First Division og de tre bedst placerede hold i Second Division. Afstemningen mellem de seks hold endte således:

Second Division 

Sæsonen 1896-97 var den fjerde i Second Division, og ti hold spillede en dobbeltturnering alle-mod-alle.

De tre lavest placerede klubber stillede alle op til genvalg til ligaen, og to af holdene, Motherwell og Port Glasgow Athletic, opnåede genvalg, mens Dumbarton ikke blev genvalgt. Som erstatning for Dumbarton valgte ligaen Ayr FC, som i sæsonen 1896-97 var blevet nr. 1 i Ayrshire Football Combination, og som vandt afstemningen foran yderligere fem ansøgere.

Kilder / eksterne henvisninger 
 Scottish League 1896-97 
 Scottish Football Historical Archive – Scottish Football League – Re-elections 1891-1951 
 Scottish Football Historical Archive – Scottish Football League & Scottish Premier League – Promotion, relegation and the re-election rule 1893-date

Noter 

Sæsoner i Scottish Football League
Fodbold i 1896
Fodbold i 1897
Hjalmar Frisell

Erik Hjalmar Frisell (27. august 1880 i Stömne i Värmland – 27. maj 1967). Slægten er fra Frykerud; faderen var fabriksejer, farfaderen økonomidirektør og fabrikschef på Stömne bruk, oldefaren var regimentsskriver ved Närke-Värmlands regimentet, tipoldefaren gårdejer på Fagerås i Frykerud sogn.

Frisell uddannede sig til artilleriofficer i Uppsala men blev overført til reserven som kaptajn omkring 1910. I 1918 blev han hvervet som chef for den svenske brigade og rejste med de første frivillige til Oulu hvor gruppen blev trænet. Efter operationerne i Tampere, hvor brigaden havde store tab på grund af dårlig udrustning og træning samt dårlig planlægning måtte Frisell afgive befalingen. Ved omorganiseringen af den hvide arme i begyndelsen af april havnede brigaden under Hjalmarsons enhed. Ledelsen af selv brigaden skiftede flere gange (den sidste chef var Allan Winge).

Efter krigen forlod Frisell Sverige og rejste til Kenya i omkring 10 år for at udstikke ruten for en jernbane for den britiske hær. Efter at være kommet tilbage skrev han bl.a. to selvbiografiske bøger om sine år i Afrika. Indtil sin død arbejdede han som forfatter og opfinder i Sverige. Han var gift to gange. Han blev tidligt skilt i det første ægteskab, men fik syv børn.

Han er begravet på Norra Begravningsplatsen i Stockholm.

Kilder 
 Ericson, Lars, Svenska frivilliga (1996)
 Gyllenhaal, Lars & Lennart Westberg, Svenskar i krig 1914-1945 (2000)
 Svenska släktkalendern (1913)
 Sveriges dödbok 1947-2006, (Cd-Rom), Sveriges Släktforskarförbund

Eksterne kilder 
 Leva farligt i Afrika
 Libris

Officerer fra Sverige
Svenskere i 1900-tallet
Philip Julius Bornemann (godsejer)

Philip Julius Bornemann (16. februar 1803 i København – 27. januar 1883 på Bjergbygård) var en dansk godsejer, kammerherre og politiker.

Han var søn af major Cosmus Bornemann (1769-1819) og Christiane Louise Callesen (1773-1836). Bornemann blev 1820 sekondløjtnant ved Sjællandske Lansenerregiment, 1826 student, 1829 kammerjunker og samme år premierløjtnant. Han fik 1837 afsked, da han overtog Bjergbygård, og 1839 ritmesters karakter. Han stiftede ved patent af 13. september 1844 det 1. Bornemann'ske Fideikommis.

1840 blev han stændersuppleant, 1847 stænderdeputeret og kammerherre, 1850 Ridder af Dannebrog, 1869 Dannebrogsmand, 1874 Kommandør af 2. grad og 1879 af 1. grad.

14. november 1829 ægtede han i Ørslev Kirke Julie Frederikke Dinesen (7. september 1809 på Kragerup – 24. december 1880 på Bjergbygård), datter af Jens Kraft Dinesen og Johanne Ulrica Birgitte Gøring.

Kilder 
Danmarks Adels Aarbog 1893, s. 84.

Eksterne henvisninger 
 

Philip Julius 03
Godsejere fra Danmark
Stænderdeputerede fra Østifterne
Kavaleriofficerer fra Danmark
Personer fra København
Kommandører af 1. grad af Dannebrog
Kammerherrer fra Danmark
Teater Vestvolden

Teater Vestvolden – Hvidovres professionelle egnsteater er et dansk teater, der blev etableret i 1980 som Hvidovre Børneteater. Teater Vestvolden ligger i Hvidovre.

Fra 1984 var det egnsteater for Hvidovre, Brøndby og Rødovre Kommuner under navnet Teater Vestvolden, siden 1989 kun for Hvidovre Kommune under samme navn.

Birgit Gad (f. 1942), en af initiativtagerne, var leder frem til 2001, hvor hun blev afløst af Nanni Theill (f. 1958).

I juni 2011 overtog Stephan Pollner (f. 1973) posten som teaterchef. Han er uddannet skuespiller fra Odense Teater og har ved siden af sin skuespillerkarriere i flere sammenhænge produceret teater. 

Teatret er i dag kendt for deres egne familie- og ungdomsteater forestillinger, samt for deres meget populære arrangementer for voksne med standup og moderne julevariete. 

Teatret arrangerer også Hvidovre Teaterfestival og præsenterer gæstespil.

Eksterne henvisninger 
 Teater Vestvoldens hjemmeside
 Teater i Hvidovre 
 Teater Vestvolden om årsregnskab 
 Teater Vestvolden populær i hele landet 
 Teater Vestvolden dramakole 
 http://teatervestvolden.dk/menu/dramaskole 

Etableret i 1980
Teatre i Danmark
Hvidovre
Wilhelm Otto Bentzon

Wilhelm Otto Bentzon (14. januar 1842 i Gladsaxe – 1. november 1921 på Frederiksberg) var en dansk litograf.

Hans forældre var cand.phil., skolebestyrer Anton Theophilius Theodor Bentzon (død 1884) og Johanne Helene Mauritzen. For at uddanne sig til litograf besøgte han Kunstakademiet fra 1858 til udgangen af 1865, efter at han i 1863 var blevet elev af modelskolen. Han var siden sysselsat som litograf hos Hoffensberg, (Jespersen) og Fr. Trap og udførte der bl.a. nogle blade til Danske Mindesmærker, indre ud­sigter til Roskilde Domkirke og Hellig tre Kongers Kapel. Han er repræsenteret i Den Kongelige Kobberstiksamling og på Det Kongelige Bibliotek.

Han døde ugift og er begravet på Solbjerg Parkkirkegård.

Værker 
Litografier:
 Forår (efter Godtfred Rump til Foreningen Fremtidens lotteri)
 Efterår (efter Godtfred Rump til samme)
 Droskekuskens middag (efter Erik Henningsen)
 Fra skrænten ved Louisiana med Rasmus Jensens bådebyggeri (1871)
Farvelitografier:
 Det ene fornødne (efter altertavle af Anton Dorph)
 Illustrationer til: Ludvig Fenger, Dorische Polykromie, 1886.
 Flere illustrationer til: Danske Mindesmærker
 Desuden forskellige videnskabelige plancher
 Mange portrætter 1877-84, flere efter fotografi. Bl.a. af Philip Julius Bornemann
 Arkitekturtegninger efter Ludvig Fenger, Anton Dorph og Heinrich Hansen

Kilder 
 

Litografer fra Danmark
Danskere i 1800-tallet
Danskere i 1900-tallet
Færgeforbindelsen Horten-Moss

Færgeforbindelsen Horten-Moss, også kendt som Bastøfærgen (norsk: Bastøferga), er en færgeforbindelse over Oslofjorden mellem Horten i Vestfold og Moss i Østfold. Strækningen drives af BastøFosen med færgerne Bastø I, Bastø II, Bastø III, Bastø IV, Bastø V, Bastø VI, Bastø Electric, og reservefærgen Bastø VIII. Bastø VI sejler autonomt.

Referencer 

Færgeruter i Norge
Oslofjorden
Kleppestø-Nøstet

Kleppestø-Nøstet er en hurtigbådrute mellem Nøstet i Bergen og Kleppestø på Askøy i Hordaland fylke Norge. Ruten er også en tidligere færgerute mellem Bergen og Askøy som gik frem til åbningen af Askøybroen i 1992. Hurtigbådruten drives i dag af Bergen-Nordhordland Rutelag med katamaranen MS "Snarveien" (2005).

Hordaland
Færgeruter i Norge
Skærsilden (Tivoli)

Skærsilden er en forlystelse i Tivoli som åbnede i 1952. Skærsilden er en indendørs legeplads med trapper, niveauspring, stiger, rutschebaner, m.m. Under de seneste års fejringer af Halloween, er Skærsilden, bleven redesignet til Scary Silden – en uhyggelig variant af den oprindelige forlystelse.

Referencer 

Forlystelser
Tivoli
Jørgen Lokdam

Jørgen Lokdam (født 26. oktober 1954) er en dansk advokat og direktør, der særligt har været markant indenfor arbejdet med retshjælp. 

Lokdam har siden 1985 været selvstændig advokat; virksomheden etableredes sammen med søsteren, Helle Lokdam. I 1992 fusionerede virksomheden til Advokatfirmaet Lokdam, Kjellund og Partnere. I dag hedder virksomheden Lokdam, Eilrich, Hannibal og Madsen og beskæftiger sig blandt andet fast ejendom. Ved siden af sit virke som advokat har Jørgen Lokdam desuden i en årrække fungeret som direktør i Expectkoncernens ejendomsselskaber.

Jørgen Lokdam var - som medlem af FBJ -For en Bedre Jurist - med til at grundlægge 1980 Kritisk Retshjælp i København (i dag Vesterbro Retshjælp) og har siden gennem Advokatrådets Retshjælpsudvalg arbejdet for gratis advokatbistand til ubemidlede såvel i Danmark som udlandet. Han har desuden fungeret som leder af en menneskerettighedsekspertgruppe i Afrika.

Han er desuden forfatter til flere bøger om gældssanering især af studiegæld, hvilket afstedkom forslag til forbedringer af lovgivningen på området. 

Jørgen Lokdam har siddet i bestyrelsen for blandt andet N. Kochs Skole, Frontløberne og Kaospiloterne. Han er bosiddende i Malling.

Kilder
 "50 år i dag: Advokat med særlige interesser", Politiken 26. oktober 2004.

Advokater fra Danmark
Danskere i 1900-tallet
Danskere i 2000'erne
ICarly (sæson 3)

Den tredje sæson af iCarly blev vist på Nickelodeon fra 12. september 2009 til 26. juni 2010. Sæsonen omhandler Carly Shay, Sam Puckett og Freddie Benson, hvor de laver deres egen web-show kaldet iCarly. Denne sæson var resultatet af splittelse i den anden sæsons produktion af 45 episoder, hvor de 20 sidste episoder blev markedsført som showets tredje sæson.

Overigt over handlingsforløbet 

I sæsonåbningen, fortæller Sam (som er helt væk i lattergas) til Carly om hende og Freddies første kys, som hun kan ikke huske bagefter at hun fortalte til Carly. Da Carly fortæller Freddie, hvad Sam sagde, prøver han at skifter emne, hvor Carly forsøger at holde ham fast for at få ham til at tilstå. Freddie siger, at det er sandt, så Carly beder Sam og Freddie at komme til hendes lejlighed hvor hun konfronterer dem om, at de holdt deres kys en hemmeligt fra hende. I sidste ende beslutter Sam og Freddie er det tid til at stoppe med at have hemmeligheder og fortælle Carly, at de vil fortælle hinanden alt.

To uger senere, de tre befinder sig i en "Pigerne-Vælger-Partner" situation, er de nødt til at finde dates til dans. Alle tre dates ender dårligt; Sam finder ud af, at hendes "potentielle" date, Gibby, har en kæreste, Freddie er lidt irriteret på sin dates magiske tricks og Carly bliver konstant afbrudt af hendes date, hvor Carly og Freddie til sidst danser en romantisk langsomt dans på Groovy Smoothie. Det er i dette øjeblik, at Sam går ind og ser dem. Ved at se dem, går hun lydløst væk.

Tre måneder senere, skubber Freddie Carly ud af vejen fordi der er en modkørende taco lastbil på vejen, for at redde hendes liv og får sig selv såret i processen. Carly er så taknemmelig for, at hun besøger hans værelse ofte for at tage sig af ham og på et tidspunkt kysser hun ham. 

I løbet af den tid begynder Carly og Freddie deres forhold, fortæller Sam Freddie, baseret på hendes erfaringer med en kæreste, som sendte hende bacon, at Carly kun elsker ham for hvad han gjorde. Freddie vil ikke tro hende i starten, men senere samme aften, i Carlys lejlighed, indser han, at dette kan være sandt, og fortæller Carly dette. De to ender deres korte forhold, men beslutter, at når hele dette "helten"-ting aftager og Carly er tiltrukket af Freddie på grund af hvem han er, vil de forsøge deres forholdet igen.

Episoder

Medvirkende

Andre medvirkende

Kilder 

Sæsoner af iCarly
Formandskabet for EU's ministerråd

Formandskabet for EU's ministerråd går på omgang mellem medlemstaterne. Det er formandslandets opgave at lede arbejdet i EU's ministerråd. 

Det er fagministre fra formandslandet, der leder ministerrådet i dens forskellige sammensætninger af fagministre. Således kan fødevareministeren lede landbrugsministerrådet, transportministeren leder transportministerrådet, økonomiministeren leder ecofin (rådet for økonomiske og finansielle sager) og så videre.

Lissabontraktaten 
Da Lissabontraktaten trådte i kraft den 1. december 2009 overtog EU's højtstående repræsentant for udenrigsanliggender og sikkerhedspolitik (Catherine Ashton) formandskabet i Rådet for udenrigspolitik. Opgaven som EU's udenrigspolitiske talsperson deles mellem den højtstående repræsentant og formandslandets udenrigsminister. 

Da Lissabontraktaten trådte i kraft overtog Herman Van Rompuy formandskabet i Det Europæiske Råd.

Formandskabets rotation

Se også 
 Formænd for EU's instituationer
 Formand for Europa-Parlamentet
 Formand for Det Europæiske Råd
 Europa-Kommissionsformand
 EU's præsident
 Rådet for Den Europæiske Union

Noter

Eksterne henvisninger 
 Presidency of the Council of the European Union 
 Logos of the Council Presidencies 
 Council Decision of 1 January 2007 determining the order in which the office of President of the Council shall be held (2007/5/EC, Euratom)

EU's institutioner
Karl 1. af Hessen-Kassel

Karl af Hessen-Kassel, (3. august 1654 – 23. marts 1730) Landgreve af Hessen-Kassel 1670. Søn af Vilhelm 6. af Hessen-Kassel og Hedvig Sophie af Brandenburg. Gift med Maria Amalie af Kurland

Børn:

 Frederik 1. af Sverige, født 1676, død 1751, konge af Sverige fra 1720.
 Vilhelm 8. af Hessen-Kassel, født 1682, død 1760.
 Marie Louise af Hessen-Kassel, født 1688.
 Maximilian af Hessen-Kassel, født 1689
 Sofia Charlotta af Hessen-Kassel, født 1678

Landgrever af Hessen-Kassel
Personer fra Kassel
Konstantin Päts

Konstantin Päts (født 23. februar 1874 i Tahkuranna i Det Russiske Kejserrige, død 18. januar 1956 i Kalinin oblast, Sovjetunionen) var en estisk avismand, jurist, forretningsmand og politiker for det estiske bondeforbund. Han var det første estiske statsoverhoved med titel af præsident.

Konstantin Päts var en af de toneangivende personligheder i mellemkrigstidens Estland. Päts deltog aktivt i frihedskampen, fængsledes i flere omgange af de russiske myndigheder, af kejserlige tyske tropper og af bolsjevikker, deltog senere i udformningen af en selvstændig estisk stat og blev landets første premierminister. Han var i flere omgange premierminister og "rigsældste" (, statsleder) i 1920'erne.

1930'erne blev en indenrigspolitisk turbulent tid i Estland. Efter en årrække med, hvad der oplevedes som svage regeringer, blev en ny grundlov formuleret, hvori den tidligere post som "rigsældste" forudsattes erstattet med en præsident med en stærkere magtposition. Päts var "statsældste" under overgangsperioden mellem den tidligere forfatning og den senere, men da en højrenationalistisk bevægelse så ud til at vinde magten ved de forestående valg, gennemførte han i marts 1934 i samarbejde med general Johan Laidoner, siden øverstbefalende, og med støtte fra arbejderpartiet, et statskup for at stække det stadigt stærkere voksende nationalistiske højre. Päts indførte undtagelsestilstand, forbød alle politiske partier, udskød både præsidentvalg og rigsdagsvalg på ubestemt tid og lod mange tusinde højreaktivister fængsle. Undtagelsestilstanden blev ikke senere ophævet igen, inden den i praksis ophørte i 1991 efter afslutningen af den sovjetiske besættelse.

Under stærkt pres fra Sovjetunionen blev Päts tvunget til skridt for skridt at opgive Estlands selvstændighed i årene 1939 og 1940. Päts blev fængslet i juli 1940 og døde efter 2. verdenskrig, fortsat fængslet, på et psykiatrisk sygehus i Kalinin (i det nuværende Tver) i Sovjetunionen.

Litteratur 
 Martti Turtola: Presidentti Konstantin Päts: Viro ja Suomi eri teillä, Otava, Helsingfors 2002; 

Politikere fra Estland
Estlands præsidenter
Personer fra Pärnumaa
Susanne Hovmand

Susanne Groth Hovmand-Simonsen (født 30. november 1972) er en dansk godsejer og iværksætter.

Hun er datter af godsejer Sten Hovmand-Hansen og uddannet cand.negot. fra Odense Universitet og cand.mag. i kunsthistorie fra Københavns Universitet. Som 21-årig accepterede Hovmand at overtage sine forældres store landbrug Knuthenlund på Lolland, hvor hun således er fjerde generation. På det tidspunkt studerede hun økonomi i Odense. Som færdiguddannet kunsthistoriker var hun i nogle år ansat hos Lauritz.com. Senere var hun produkt-, marketing- og forretningschef i non-food hos F. Schur & Co. A/S.

I 2006 overtog hun godset, hvor hun introducerede en økologisk produktion af gede- og fåreoste, der vandt priser på flere udenlandske udstillinger. I marts 2018 solgte hun efter flere års økonomiske problemer godset til brødrene Andreas og Erik von Rosen for ca. 200 mio. kr. I den forbindelse blev mejeri, mølle og gårdbutik nedlagt, mens det økologiske jordbrug fortsætter.

Familie 
Hun er gift med mejerist Jesper Hovmand-Simonsen, der i en årrække var chef for mejeriet på Knuthenlund, og de har to børn sammen.

Ekstern henvisning 
 Portræt af Susanne Hovmand – Qlf.dk

Referencer 

Godsejere fra Danmark
Erhvervskvinder
Kunsthistorikere fra Danmark
Iværksættere fra Danmark
Danskere i 2000-tallet
Dansksprogede forfattere fra Danmark
Personer i Kraks Blå Bog
Beverly Hills 90210 (sæson 1)

Sæson 1 af Beverly Hills 90210, en amerikansk teenage drama tv-serie, begyndte den 4. oktober 1990. Sæsonen sluttede den 9 maj 1991 efter 22 episoder.
Sæsonen blev udgivet på DVD som en seks disk box sæt under titlen  Beverly Hills 90210: The Complete First Season den 7. november 2006 CBS DVD.

Episoder

Skuespillerne i sæson 1

Medvirkende

Tilbagevendende medvirkende

Kilder 

Sæsoner af Beverly Hills 90210
Ynglelegeme

Et ynglelegeme er et slags formeringsorgan, der kan være en 
enkelt celle, flere celler eller et væv. Ynglelegemet vokser løs fra 
hovedplanten og udvikler sig til en ny. Dette er en ukønnet formeringsform 
for planter, og findes almindeligt hos svampe, alger, levermosser og 
mosser, men også hos blomsterplanter som f.eks Soldug, hvor fænomenet kaldes for yngleknopper.

Litteratur
 Hughes, Stanley John. "On conidia of fungi, and gemmae of algae, bryophytes and pteridophytes" Canadian Journal of Botany, 1971, 49(8): 1319-1339

Plantemorfologi
Beverly Hills 90210 (sæson 2)

Sæson 2 af Beverly Hills 90210, en amerikansk teenage drama tv-serie, begyndte den 11. juli 1991. Sæsonen blev afsluttet den 7. maj 1992 efter 28 episoder.
Sæsonen blev udgivet på DVD som en otte-disk boxed sæt under titlen "Beverly Hills 90210: The Complete Second Season" den 14. maj 2007 af CBS DVD.

Oversigt over handling 

Brandon får et nyt sommerjob i Beverly Hills Beach Club og møder en pige ved navn Emily Valentine . Dylans far bliver dømt til fængsel. Kellys mor (Jackie) forelsker sig i Davids far og Jackie finder ud af at hun er gravid. Brenda finder ud af, at hun ikke er gravid og beslutter at afslutte sin romance med Dylan, der starter op igen senere på sæsonen og Andrea løber ind i nogle problemer, da skolen kunne finde ud af, at hun bor uden for skoledistriktet.

Episoder

Skuespillerne i sæson 2

Medvirkende

Tilbagevendende medvirkende

Kilder 

Sæsoner af Beverly Hills 90210
Beverly Hills 90210 (sæson 3)

Sæson tre af Beverly Hills 90210, en amerikansk teenage drama tv-serie, begyndte den 15. juli 1992. Sæsonen endte den 19. maj 1993 efter 30 episoder.

Denne sæson fokuserer på senioråret på West Beverly High School. Den tredje sæson blev vist onsdag aftener i USA og blev set i gennemsnit 18,3 millioner seere om ugen. Sæsonen blev udgivet på DVD som en otte-disk box sæt under titlen Beverly Hills 90210: den tredje sæson den 11. december 2007 af CBS DVD.

Oversigt over handling 

Sommeren før senior år begynder med Brenda og hendes kæreste Dylan stadig er dybt forelsket, til stor ærgrelse for Brenda 's misbilligende forældre. De sender Brenda til Paris i sommer med Donna – mens halvvejs rundt om jorden har Dylan og Kelly en voksende gensidig tiltrækning og begynde at flirte. Sæsonen sætter mere fokus på de andre karakterer (udover tvillingerne).

Episoder

Skuespillere fra sæson 3

Medvirkende

Tilbagevendende medvirkende

Kilder 

Sæsoner af Beverly Hills 90210
Ludomani
Beverly Hills 90210 (sæson 4)

Sæson 4 af Beverly Hills 90210, en amerikansk teenage drama tv-serie, begyndte den 8. september 1993. Sæsonen endte den 25. maj 1994 efter 32 episoder.
Denne sæson fokuserer på bandens første år på college. 
Sæsonen blev udgivet på DVD som en otte-disk boxed sæt under titlen Beverly Hills 90210: den fjerde sæson . den 29. april 2008 af CBS DVD 
Denne sæson er Shannen Doherty's sidste sæson som Brenda Walsh i Beverly Hills 90210 men Doherty er tilbage som Brenda på den opdaterede Beverly Hills 90210 spin-off tv-serie, 90210 . Dette er også den første forekomst af Kathleen Robertson som Clare Arnold og Mark Damon Espinoza som Jesse Vasquez.

Oversigt over handling 

Banden starter deres første år på California University. David får et narkotikaproblem, Brenda bliver forlovet, Kelly og Dylan har et par problemer i parforholdet, Andrea får en overraskelse og Donna, Kelly og David flytter sammen.

Episoder

Skuespillere fra sæson 4

Andre medvirkende

Kilder 

Sæsoner af Beverly Hills 90210
Kuglefiltmos

Kuglefiltmos (Aulacomnium androgynum), ofte skrevet kugle-filtmos, er et almindeligt mos på mørnede træstubbe.
Det kendes let på sine iøjnefaldende grønne ynglelegemer, der sidder i kugler
i spidsen af skuddet.

Kuglefiltmos er et lille, spinkelt mos, der danner op til 4 cm høje tuer.
De lancetformede blade er omkring 1 mm lange og forsynet med en ribbe, der
ender kort før bladspidsen. Sporehuse er sjældne. I stedet formerer
kuglefiltmos sig vegetativt ved ynglelegemer, der sidder på en kort stilk i spidsen
af skuddet.

Kuglefiltmos er udbredt i Europa op til 63 grader nordlig bredde, i store dele af Asien og Nordamerika. Desuden er den kendt fra De Kanariske Øer og Patagonien i Sydamerika.

Kilder 
 Andersen, A.G. et al. Den danske mosflora. I. Bladmosser, 1976, Gyldendal, .
 Christiansen, M. Skytte. Flora i farver 2. Sporeplanter, 1978, Politikens Forlag, .

Eksterne henvisninger 

 www.biopix.dk Billeder

Planter i Danmark
Aulacomniaceae